kalixlouiis/myanmar-wikipedia-corpus huggingface dataset:
မော်လိုက်မြို့နယ် ဖောင်းပြင်မြို့နယ် ထိစပ်လျက်ရှိသော နယ်နမိတ်များ မော်လိုက်ခရိုင်နှင့် ထိစပ်လျက်ရှိသော ဒေသများမှာ မြောက်ဘက်တွင် ခန္တီးခရိုင်၊ အနောက်ဘက်တွင် တမူးခရိုင်၊ တောင်ဘက်တွင် ကလေးခရိုင်၊ အရှေ့ဘက်တွင် ရွှေဘိုခရိုင်နှင့် ကသာခရိုင် တို့ဖြစ်သည်။
ယင်းမာပင်ခရိုင် သည် စစ်ကိုင်းတိုင်းဒေသကြီးအတွင်းရှိ ခရိုင်တစ်ခု ဖြစ်သည်။
မြို့နယ် ၄ ခုပါဝင်ကာ ခရိုင်ရုံးစိုက်ရာမြို့မှာ ယင်းမာပင်မြို့ ဖြစ်သည်။
ယင်းမာပင်ခရိုင်တွင်းရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၅၄၀,၉၇၇ ယောက် ဖြစ်သည်။
ယင်းမာပင်မြို့နယ်တွင် အလောင်းတော် ကဿဖ ဘေးမဲ့သစ်တောနှင့် ဖိုလ်ဝင်တောင်၊ ဆားလင်းကြီးမြို့နယ်တွင် ကြေးနီထွက်ရှိရာ ကြေးစင်တောင်၊ ပုလဲမြို့နယ်တွင် လူတူပရိုင်းမိတ်များ တွေ့ရှိရာ ပုံတောင်-ပုံညာတောင်တန်းတို့ တည်ရှိသည်။
မြို့နယ်များ thumb|ယင်းမာပင်ခရိုင်မြို့နယ်များ ယင်းမာပင်ခရိုင်တွင် ပါဝင်သည့် မြို့နယ်များမှာ အောက်ပါအတိုင်းဖြစ်သည်။
ယင်းမာပင်မြို့နယ် ဆားလင်းကြီးမြို့နယ် ပုလဲမြို့နယ် ကနီမြို့နယ် ကိုးကား Category:မြန်မာနိုင်ငံရှိခရိုင်များ Category:စစ်ကိုင်းတိုင်းဒေသကြီး။
ဗန်းမော်ခရိုင် သည် ကချင်ပြည်နယ်အတွင်းရှိ ခရိုင်တစ်ခု ဖြစ်သည်။
မြို့နယ် ၄ ခုပါဝင်ကာ ခရိုင်ရုံးစိုက်ရာမြို့မှာ ဗန်းမော်မြို့ ဖြစ်သည်။
အကျယ်အဝန်းမှာ ၁၀,၇၄၂.၉ စတုရန်းကီလိုမီတာ ဖြစ်သည်။
"Burma population statistics: Kachin" GeoHive ဗန်းမော်ခရိုင်တွင်းရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၃၄၆,၅၀၃ ယောက် ဖြစ်သည်။
မြို့နယ်နှင့် မြို့များ thumb|ဗန်း​မော်ခရိုင်မြို့နယ်များ ဗန်းမော်ခရိုင်တွင် ပါဝင်သည့် မြို့နယ်များနှင့် မြို့များမှာ အောက်ပါအတိုင်းဖြစ်သည်။
ဗန်းမော်မြို့နယ် ဗန်းမော်မြို့ မံစီမြို့နယ် မံစီမြို့ ရွှေကူမြို့နယ် ရွှေကူမြို့ မြို့လှမြို့ မိုးမောက်မြို့နယ် မိုးမောက်မြို့ လွယ်ဂျယ်မြို့ ဒေါ့ဖုန်းယန်မြို့ ထိစပ်လျက်ရှိသော နယ်နမိတ်များ ဗန်းမော်ခရိုင်နှင့် ထိစပ်လျက်ရှိသော ဒေသများမှာ အရှေ့ဘက်တွင် တရုတ်နိုင်ငံ၊ တောင်ဘက်နှင့် အနောက်တောင်ဘက်တွင် ကျောက်မဲခရိုင် (ရှမ်းပြည်နယ်)၊ အနောက်ဘက်တွင် ကသာခရိုင် (စစ်ကိုင်းတိုင်းဒေသကြီး)၊ အနောက်မြောက်ဘက်တွင် မိုးညှင်းခရိုင်၊ မြောက်ဘက်နှင့် အရှေ့မြောက်ဘက်တွင် မြစ်ကြီးနားခရိုင် တို့ဖြစ်သည်။
မိုးညှင်းခရိုင် သည် ကချင်ပြည်နယ်အတွင်းရှိ ခရိုင်တစ်ခု ဖြစ်သည်။
မြို့နယ် ၃ ခုပါဝင်ကာ ခရိုင်ရုံးစိုက်ရာမြို့မှာ မိုးညှင်းမြို့ ဖြစ်သည်။
မိုးညှင်းခရိုင်တွင်းရှိ လူဦးရေမှာ ၂၀၁၉ ခုနှစ် ဖားကန့်မြို့နယ်ဒေသဆိုင်ရာအချက်အလက်အရ ၄၉၅,၆၂၀ ယောက်၂၀၁၉ခုနှစ်၊ ဖားကန့်မြို့နယ်ဒေသဆိုင်ရာအချက်အလက်များ။
မြို့နယ်နှင့် မြို့များ မိုးညှင်းခရိုင်တွင် ပါဝင်သည့် မြို့နယ်များနှင့် မြို့များမှာ အောက်ပါအတိုင်းဖြစ်သည်။
မိုးညှင်းမြို့နယ် မိုးညှင်းမြို့ ဟိုပင်မြို့ မိုးကောင်းမြို့နယ် မိုးကောင်းမြို့ ဖားကန့်မြို့နယ် ဖားကန့်မြို့ ကာမိုင်းမြို့ ကိုးကား Category:မြန်မာနိုင်ငံရှိခရိုင်များ Category:ကချင်ပြည်နယ်။
ပူတာအိုခရိုင် သည် ကချင်ပြည်နယ်အတွင်းရှိ ခရိုင်တစ်ခု ဖြစ်သည်။
မြို့နယ် ၅ ခုပါဝင်ကာ ခရိုင်ရုံးစိုက်ရာမြို့မှာ ပူတာအိုမြို့ ဖြစ်သည်။
ပူတာအိုခရိုင်တွင်းရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၉၁,၃၇၇ ယောက် ဖြစ်သည်။
မြို့နယ်နှင့် မြို့များ thumb|ပူတာအိုခရိုင်မြို့နယ်များ ပူတာအိုခရိုင်တွင် ပါဝင်သည့် မြို့နယ်များနှင့် မြို့များမှာ အောက်ပါအတိုင်းဖြစ်သည်။
ပူတာအိုမြို့နယ် ပူတာအိုမြို့ နောင်မွန်းမြို့နယ် နောင်မွန်းမြို့ ပန်နန်းဒင်မြို့ ဆွမ်ပရာဘွမ်မြို့နယ် ဆွမ်ပရာဘွမ်မြို့ ခေါင်လန်ဖူးမြို့နယ် ခေါင်လန်ဖူးမြို့ မချမ်းဘောမြို့နယ် မချမ်းဘောမြို့ ကိုးကား Category:မြန်မာနိုင်ငံရှိခရိုင်များ Category:ကချင်ပြည်နယ်။
thumb|Diagram of a replicated and condensed metaphase eukaryotic chromosome: ခရိုမိုဆုမ်း () ဆိုသည်မှာ အဖို၏ သုက်ပိုး ဇီဝကလာပ်နှင့် အမမျိုးဥ ဇီဝကလာပ်တို့တွင် တွေ့ရှိရသည့် ထိုအဖို အမတို့မှ မျိုးရိုးဆက်ခံ ပါရှိလာသော ဗီဇပစ္စည်းများ ဖြစ်သည်။
သန္ဓေတည်လျက် ရှိသော သန္ဓေဥ၏ ဇီဝကလာပ်ဆဲလ်များသည် အဆင့်ဆင့် ကွဲပွားသွားရာ ဇီဝကလပ်တိုင်း၌ အမိ၏ ဇီဝပစ္စည်း ၂၃-ခုနှင့် အဖ၏ ဇီဝပစ္စည်း ၂၃-ခု အညီအမျှစီ ပါရှိသည်။
ထိုဗီဇပစ္စည်းခေါ် ကိုယ်ပွားဗီဇများအရ သန္ဓေသား၏ ဖိုမ ကွဲပြားမှုသည်လည်း ဖြစ်လာရလေသည်။
ခရိုမိုဆုမ်းမှာ အဓိကအားဖြင့် ဒီအောက်ဇီရီ ဗိုနျူကလိုက် အက်ဆစ်နှင့် ပရိုတိန်းဓာတ်ပစ္စည်းများ ဖွဲ့စည်းထားသည်ကို တွေ့ရသည်။
ကိုးကား ကဏ္ဍ:မျိုးရိုးဗီဇပညာ။
မီးခိုးမှိုင်းရောင်ရှိ၍ ဆာလ်ဖိုက်ဂ်လီနာ သတ္တုရိုင်းမှ ထုတ်လုပ်သော သတ္တုဒြပ်စင်မျိုးဖြစ်သည်။
ထိုသတ္တုမှာ ပျော့သည်။
သို့ရာတွင် ခနောက်စိမ်း သို့မဟုတ် တဲလူရီယံ သတ္တုဖြင့် ရောစပ်ပါက မာစေနိုင်သည်။
သံဖြူနှင့်လည်း ရောစပ်၍ ဂဟေပြုလုပ်နိုင်သည်။
ခဲကို ရေ၊ လေနှင့် အက်ဆစ်များသည် တိုက်စားခြင်း မပြုနိုင်ပေ။
လျှပ်စစ်ကြိုးဖုံးအဖြစ်၎င်း၊ အိမ်သုံးပိုက်လုံးအဖြစ်၎င်း အသုံးပြုနိုင်သည်။
ရေဒီယိုဓာတ်ကြွသော ပစ္စည်းများကို ကာကွယ်ထားနိုင်သည်။
ခဲအောက်ဆိုက်မှ ခဲနီအဖြစ် ပြုလုပ်နိုင်သည်။
ခဲမဖြူမှ ကာဘွန်အခြေခံပင်ဖြစ်၍ ဆေးရောင်များတွင် အသုံးကျသည်။
ခဲပါသော ဒြပ်ပေါင်းများသည် အဆိပ်အတောက် ဖြစ်စေသည်။
မြန်မာမှူဗိသုကာပညာရပ်မှာ ပါရမီပါသူများသာလျင် တတ်ကျွမ်းလေ့ရှိသော ပညာရပ်မျိုးဖြစ်သည်။
မြန်မာဗိသုကာ ပညာရှင်ဟူ၍လည်း မြန်မာနိုင်ငံတွင် လက်ချိုးရေတွက်၍ ရလောက် အောင်ပင် နည်းပါးလှသည်။
ထိုသူများထဲတွင် မြန်မာမှု ဦးစံရင်တစ်ဦးလည်း ပါဝင်သည်။
ဆရာ မြန်မာမှု ဦးစံရင်နှင့် မန္တလေးတောင်ခြေ ရွှေကျင်ကျောင်းတိုက်ကြီးတွင် ကျင်းပသည့် ဂျီတီအိုင်ဆရာကြီး၊ ဆရာမကြီးများအား ပူဇော်ကန်တော့သည့် (၁၎)ကြိမ်မြောက် အာစရိယပူဇော်ပွဲတွင် တွေ့ဆုံခွင့်ရရှိခဲ့သည်။
ယခင်အခေါက် မန္တလေးသို့ အစည်းအဝေး လာရောက်စဉ်ကပင် ရှေးဟောင်း ဗားကရာ ကျောင်းကြီးကို ရှေးမူမပျက် ပြန်လည် တည်ဆောက်ခဲ့သူ။
အတုမရှိကျောင်းတော်ကြီး ပြန်လည်တည်ဆောက်ရေး၊ ရွှေကျောင်းတော်ကြီး ပြန်လည် တည့်မတ်ရေးတို့ကို တာဝန်ယူခဲ့သူ ဆရာ မြန်မာမှု ဦးစံရင် အကြောင်းကို ကြားသိခဲ့ရသည်။
ဆရာ၏ပညာစွမ်းကိုလည်း လေးစားဂုဏ်ယူမိပါသည်။
ဆရာနှင့် အာစရိယပူဇော်ပွဲအပြီး ထမင်းစားချိန်တွင် တွေ့ဆုံခွင့်ရသည်။
ဆရာသောင်း (ဦးသောင်း)က မိတ်ဆက်ပေးခြင်းဖြစ်သည်။
ဆရာ မြန်မာမှု ဦးစံရင် က ရိုးရိုးအေးအေးပင် ဖြစ်သည်။
ထမင်းစားရင်း တန်းလန်းမို့ ဆရာ့ကို အားနာမိသည်။
စကားလည်း အေးအေးဆေးဆေး မပြောဖြစ်။
ထမင်းစားနေစဉ် ဆရာတော် အရှင်ဆေကိန္ဒ ကြွလာသဖြင့် စကားပြတ်သွားသည်။
ထို့နောက် ဆရာကြီး၊ ဆရာမကြီးများအား မြို့တွင်း ဘုရားဖူးလိုက်ပို့ရန် တာဝန်ကျသဖြင့် ဆရာ မြန်မာမှုဦးစံရင်နှင့် စကားမပြောဖြစ်တော့ပါ။
မြန်မာမှု ဦးစံရင် ကို ၁၄ ဇူလိုင်၊ ၁၉၄၆ တွင် သထုံမြို့နယ်၊ ရှမ်းစုကျေးရွာ၌ ဖွားမြင်ခဲ့သည်။
မိဘများမှာ လယ်ယာကိုင်းကျွန်း လုပ်ကိုင်သူ ဦးကံနှင့် ဒေါ်အေးပွင့်တို့ ဖြစ်ကြ၏။
ဦးစံရင်သည် ၁၉၆၇ ခုနှစ်တွင် မန္တလေးစက်မှုသိပ္ပံသို့ ဝင်ခွင့်ရရှိခဲ့ပြီး မြို့ပြဘာသာရပ်ဖြင့် တက်ရောက် ပညာဆည်းပူးခဲ့သည်။
ထို့နောက် ၁၉၇၁ ခုနှစ်တွင် မန္တလေး စက်မှု လက်မှုသိပ္ပံမှA.G.T.I (Civil) ဒီပလိုမာလက်မှတ် ရရှိခဲ့၏။
ဦးစံရင်သည် ဂျီတီအိုင် ကျောင်းဆင်းလာပြီးနောက် အစိုးရ ဌာနများ၌ ဝင်ရောက်လုပ်ကိုင်ခြင်းမရှိဘဲ ပုဂ္ဂလိက မြန်မာမှုပညာရှင် အင်ဂျင်နီယာတစ်ဦး အဖြစ်သာ လုပ်ကိုင်ခဲ့သည်။
မြန်မာမှု ဦးစံရင် တာဝန်ယူ လုပ်ဆောင်ခဲ့သည့် မြန်မာမှုလုပ်ငန်းများမှာ မန္တလေးရွှေနန်းတော် ရှေးမူမပျက် ပြန်လည် တည်ဆောက်ရေး၊ ကျုံးပြာသာဒ်၊ နန်းပြာသာဒ်အဖြူထည် တာဝန်ခံ၊ သာသနာ့တက္ကသိုလ်မုခ်ဦး၊ ဘွဲ့ဓမ္မာရုံပြာသာဒ် အင်္ဂတေ ပန်းတော့ တာဝန်ခံ၊ အမရပူရ ဗားကရာကျောင်း ရှေးမူမပျက်ပြန်လည် တည်ဆောက်ခြင်း၊ အတုမရှိကျောင်း ပြန်လည်တည်ဆောက်ရေး၊ ရွှေကျောင်းတော်ကြီး ပြန်လည်တည့်မတ်ရေးတာဝန်ခံ၊ စွယ်တော်မြတ်စေတီ (မန္တလေး) ပန်းတော့ တာဝန်ခံ၊ မန္တလေး ဝိဇီတာရုံ ဟိတကာရီဓမ္မာရုံကြီးနှင့် ကျောင်းငယ်များ၊ မန္တလေးတောင်ခြေနှင့် ယာဉ်ပျံသီလရှင်တိုက်များ၊ ဝါးချက်ဇီဝိတဒါန သံဃဆေးရုံကြီး၊ စိန်ပန်းရပ် အဝေရာရာမ ရန်ကင်းကျောင်းတိုက်၊ မန်းရွှေလီဗိမာန်ကြီး၊ စစ်ကိုင်းတောင်ရိုး ကျစွာချောင် ဓမ္မာရုံကြီး စသည်တို့ဖြစ်ကြသည်။
(တင်နိုင်တိုး ရေးသားသော အောင်မြင်ကျော်ကြား အေဂျီတီအိုင်များ စာအုပ်မှ) ကိုးကား Category:မြန်မာလူမျိုးများ အတ္ထုပ္ပတ္တိ။
ငွေဥဒေါင်း သည် မြန်မာ့စာပေလောက၌ ဗုဒ္ဓစာပေအား အနုစိတ် မှုန်းခြယ်နိုင်သူအဖြစ် လူသိများသည်။
ရွှေဥဒေါင်းသည် စုံထောက် မောင်စံရှားနှင့် ခွဲမရသကဲ့သို့ ဗုဒ္ဓစာပန်းချီနှင့် ငွေဥဒေါင်းသည်လည်း ပိုင်းမပြနိုင်သည့် အမှတ်အသားပင် ဖြစ်သည်။
ဘဝဇာတ်ကြောင်း ငွေဥဒေါင်း အား ဟင်္သာတခရိုင် အဖျောက်မြို့တွင် အဖ ပန်းပဲဆရာကြီး ဦးဒေါန၊ အမိ ယာသူမကြီး ဒေါ်သက်တင်တို့က ၁၉၁၅ ခု၊ ဇွန်လ ၂၃ ရက်၊ ဗုဒ္ဓဟူးနေ့တွင် ဖွားမြင်သည်။
ငယ်မည်မှာ နတ်ပေး၊ အမည်ရင်းမှာ ကြီးမောင် ဖြစ်သည်။
မွေးချင်းသုံးယောက်တွင် အကြီးဆုံးသား ဖြစ်သည်။
ခုနစ်နှစ်သားအရွယ်တွင် ဟင်္သာတခရိုင် သပြေကုန်းရွာ အစိုးရအသိအမှတ်ပြုသည့် ဦးထွန်းရင် လောကဓာတ်ကျောင်း၌ စတင်ပညာသင်ယူခဲ့သည်။
စတုတ္ထတန်းရောက်သောအခါ ဥဒေါင်းကျောင်း (နောင် ဆရာသိန်း လောကဓာတ်ကျောင်း) သို့ပြောင်းခဲ့သည်။
ထိုကျောင်းတွင်လည်း စတုတ္ထတန်း အောင်သည်ထိသာနေပြီးနောက် သတ္တမတန်းကိုအလွတ်ဖြေဆိုခဲ့သည်။
၁၂ နှစ်အရွယ်တွင် ကိုရင်ဝတ်သည်။
ကိုရင်ဘွဲ့မှာ ရှင်ဝိသုတ ဖြစ်သည်။
သာမဏေဘဝဖြင့် ငါးဝါနေခဲ့သည်။
၁၉၃၁ ခုတွင် သင်္ကန်းဝတ်နှင့်ပင် ရန်ကုန်သို့လာခဲ့သည်။
ရုပ်ရှင် ပန်းချီဘက်သို့ စိတ်ဝင်စားခဲ့သည်။
၁၉၃၂ ခုတွင် မဟော်သဓာ သတင်းစာ၌ အယ်ဒီတာအဖွဲ့ဝင်အဖြစ် စတင်လုပ်ကိုင်သည်။
၁၉၃၄ ခုတွင် ဗန္ဓုလဂျာနယ်သို့ ပြောင်းရွှေ့သည်။
၁၉၃၅ ခု၌ သစ်တောဌာနတွင် အမှုထမ်းသည်။
၁၉၃၆ ခုတွင် ဒုတိယတောအုပ်ဖြစ်လာသည်။
၁၉၃၇ ခုတွင် ဆိပ်ကမ်းတာလီစာရေး ဝင်လုပ်သည်။
၁၉၃၈ ခုတွင် ဘားမားအေဂျင်စီအမည်ဖြင့် ဆိုင်ဖွင့်ခဲ့ပြန်သည်။
၁၉၃၉ ခုတွင် ပြည်မြို့၌ ရဟန်းဘောင်သို့ ဝင်ခဲ့သည်။
၁၉၄၂ ခုတွင် ဆိုက်ကားထောင်သည်၊ ဈေးရောင်းသည်၊ စာအုပ်ရောင်းသည်။
စစ်ပြီးခေတ်တွင်မူ ရှုမဝမဂ္ဂဇင်း အယ်ဒီတာ (၁၉၄၇)၊ စာပေဗိမာန် လက်ထောက်စာတည်း (၁၉၅၁)၊ ဖဆပလစာစောင် အယ်ဒီတာ (၁၉၅၆-၅၈)၊ ငွေတာရီ မဂ္ဂဇင်းအယ်ဒီတာအဖွဲ့ဝင် (၁၉၆၀)၊ ကြေးမုံ သတင်းစာ အယ်ဒီတာအဖွဲ့ဝင် (၁၉၅၇)၊ မန္တလေး ဟံသာဝတီ သတင်းစာအယ်ဒီတာအဖွဲ့ဝင် (၁၉၇၃) စသည်ဖြင့် အမှုထမ်းခဲ့သည်မှာ အငြိမ်းစားယူသည်အထိပင်ဖြစ်သည်။
စာပေသမား ဘဝ ၁၉၂၇ ခု ဝန်းကျင် ကိုရင်ဘဝကပင် စာပေဝါသနာထုံခဲ့သည်။
၁၉၃၀ ပြည့်နှစ် ကောဇာသစ်မဂ္ဂဇင်း ဆောင်းပါးပြိုင်ပွဲတွင် ကြောက်စိတ် အမည်ရှိ ဆောင်းပါးကို ဝေယျံ ကလောင်အမည်နှင့် ဝင်ပြိုင်ခဲ့ရာမှ အစ စာပေလောကသို့ ခြေချခဲ့သည်။
သို့ရာတွင်ဝေယျံ အမည်ကို ဆင်းရဲသား အမည်နှင့် အယ်ဒီတာက ပြင်ခဲ့ရာမှာ ကြီးမောင်(ဆင်းရဲသား) ကလောင်အမည်ဖြင့် စာရေးလာခဲ့သည်။
သူရိယမဂ္ဂဇင်းဝတ္ထုပြိုင်ပွဲများတွင်လည်း ဝင်ရောက်ယှဉ်ပြိုင်ခဲ့သည်။
၁၉၃၁ ခုနှစ် ဧပြီလထုတ် ဗန္ဓုလဂျာနယ်တွင် မာနနှင့်ကာမ ဝတ္ထုကို ဉာဏ်မြင့် အမည်နှင့် ရေးခဲ့သည်။
၁၉၃၂ ခုနှစ်တွင် မဟော်သဓာ သတင်းစာတွင် မင်္ဂလာ ကလောင်အမည်နှင့် ဆောင်းပါးများ ရေးခဲ့သည်။
၁၉၄၇ ခု ဩဂုတ်လထုတ် ရှုမဝမဂ္ဂဇင်းတွင် မောက်သာမောက် ဆောင်းပါးကို ငွေဥဒေါင်း ကလောင်အမည်သုံး၍ စတင်ရေးခဲ့သည်။
ကြေးမုံ သတင်းစာတွင်ကြီးမောင် အမည်ဖြင့် စာကြေးမုံ မဏ္ဍိုင် သတင်းစာတွင်စာကြမ်းပိုး အမည်ဖြင့် စာအုပ်စင်ကဏ္ဍ ၊ ဟံသာဝတီသတင်းစာတွင် မောင်ဝိဇ္ဇာ အမည်ဖြင့် စာအုပ်ဝေဖန်ရေး များရေးခဲ့သည်။
ထင်ရှားသောစာအုပ်များမှာ စာဝင်္ကပါ (ပထမတွဲ)(၁၉၆၃)၊ဒုတိယတွဲ (၁၉၆၃)၊ တတိယတွဲ (၁၉၆၄)၊ သီးခြားစာဝင်္ကပါ (၁၉၆၅)၊ ဗုဒ္ဓစာပန်းချီ (၁၉၆၆)၊ ဗုဒ္ဓစာပန်းချီ အုပ်တွဲများ ဖြစ်ကြသည့် ပထမတွဲ (၁၉၇၉)၊ ဒုတိယတွဲ (၁၉၈၀)၊ တတိယတွဲ (၁၉၈၁)၊ စတုတ္ထတွဲ (၁၉၈၂)၊ ပဉ္စမတွဲ (၁၉၈၉)၊ ဆဋ္ဌမတွဲ (၁၉၉၃) တို့ဖြစ်ကြသည်။
သီးခြားစာဝင်္ကပါ ဖြင့် ၁၉၆၅ ခုနှစ် အမျိုးသားစာပေဆု စာပဒေသာ စတုတ္ထဆုကို လည်းကောင်း၊ ဗုဒ္ဓစာပန်းချီ ဖြင့် ၁၉၆၆ ခုနှစ် အမျိုးသားစာပေဆု စာပဒေသာ တတိယဆုကို လည်းကောင်း ရရှိခဲ့သည်။
ဘဝနိဂုံး ၁၉၉၇ ခုနှစ်၊ ဇန်နဝါရီလ၊ ၁၄ ရက်နေ့တွင် တောင်ကြီးမြို့၊ ရှုခင်းသာရပ်ကွက်၌ ကွယ်လွန်ခဲ့သည်။
ကွယ်လွန်ချိန်တွင် ဇနီး ဒေါ်နန်းရွှေခင် ကျန်ရစ်သည်။
ရာပြည့် ဦးစိုးညွန့် ရေးသားသည့် ၂၀ဝ၅ ခုနှစ်၊ ဇူလိုင်လထုတ် ၂၀-ရာစု မြန်မာစာရေးဆရာ ၁၀၀ စာအုပ်မှ ကလောင် အမည်ကွဲများ တိုးကိုကိုဝင်း၊ "ငွေဥဒေါင်း စာစုစာရင်း"။
ကြီ:မောင် ကြီ:မောင် (ဆင်းရဲသား) ငွေဥဒေါင်း စာကြေးမုံ ကြီ:မောင် စာဂျပိုး ဆင်းရဲသူ ဉာဏ်မြင့် မင်္ဂလာ ရှုမဝ ကြီ:မောင် ဝေယျံ မောင် ဝိဇ္ဇာ ကိုးကား ကဏ္ဍ:မြန်မာ အမျိုးသား စာရေးဆရာများ ကဏ္ဍ:အမျိုးသားစာပေဆုရှင်များ ကဏ္ဍ:မြန်မာ စာရေးဆရာများ။
တက္ကသိုလ် မြတ်စိုး (၁၂ နိုဝင်ဘာ ၁၉၃၁-၂၃ ဩဂုတ် ၂၀၂၄) သည် မြန်မာနိုင်ငံသား စာရေးဆရာ၊ တက္ကသိုလ်ဆရာ၊ သီချင်းရေးဆရာတစ်ဦးဖြစ်ကာ မြန်မာစာအဖွဲ့တွင် စာတည်းမှူးချုပ် နှင့် ညွှန်ကြားရေးမှူး အဖြစ်လည်း တာဝန်ထမ်းဆောင်ခဲ့သူဖြစ်သည်။
ဘဝဖြတ်သန်းမှု တက္ကသိုလ် မြတ်စိုးသည် အဖ ဦးဘိုးချစ် (အငြိမ်းစား တိုင်းပညာဝန်)၊ မိခင် ဒေါ်သန်းတို့မှ ၁၉၃၁ ခုနှစ်၊ နိုဝင်ဘာလ ၁၂ ရက်နေ့တွင် ပြည်မြို့၌ မွေးဖွားခဲ့သည်။
အမည်ရင်းမှာ ဦးမြင့်ကြည် ဖြစ်သည်။
၁၉၄၈ ခုနှစ်တွင် ဆယ်တန်းအောင်ပြီး ရန်ကုန်တက္ကသိုလ် ဥပစာတန်းအား ၁၉၅၀ ပြည့်နှစ်တွင် အောင်မြင်သည်။
၁၉၅၃ ခုနှစ်တွင် မြန်မာစာဝိဇ္ဇာဂုဏ်ထူးတန်း အောင်ကာ ၁၉၆၀ ပြည့်နှစ်တွင် မဟာဝိဇ္ဇာဘွဲ့ ရရှိသည်။
ထမ်းဆောင်ခဲ့သောတာဝန်များ ၁၉၅၃ ခုနှစ်၌ ရန်ကုန်တက္ကသိုလ် မြန်မာစာဌာနသို့ စတင်ဝင်ရောက်၍ နည်းပြအဖြစ်တာဝန်ထမ်း၊ ၁၉၅၄ ခုနှစ် တွင် မော်လမြိုင်ဥပစာကောလိပ်၊ ၁၉၅၅ မှ ၁၉၅၇ ခုနှစ် အထိ ဗထူးစစ်တက္ကသိုလ်၊ ၁၉၅၇ မှ ၁၉၆၄ ခုနှစ်အထိ ရန်ကုန်တက္ကသိုလ် တွင် လက်ထောက်ကထိက၊ ၁၉၆၅ ခုနှစ် ရန်ကုန်တက္ကသိုလ် တွင် ကထိက နှင့် ရန်ကုန်တက္ကသိုလ် မြန်မာစာအသင်း ပထမဥက္ကဋ္ဌ ၁၉၆၄ မှ ၁၉၈၂ ခုနှစ်အထိ ပုသိမ်ကောလိပ်၊ ရန်ကုန်တက္ကသိုလ် နှင့် မော်လမြိုင်ကောလိပ် (ထိုကာလအတွင်း ရန်ကုန်တက္ကသိုလ် ကထိကဌာနမှူး(၁၉၇၄-၁၉၇၈) ၁၉၈၂ မှ ၁၉၉၂ ခုနှစ် အထိ မြန်မာစာအဖွဲ့ စာတည်းမှူးချုပ် နှင့် ညွန်ကြားရေးမှူး တာဝန်ယူကာ အငြိမ်းစားယူ။
၁၉၉၂ ခုနှစ် မှ ၁၉၉၅အထိ မြန်မာစာအဖွဲ့တွင်ကျွမ်းကျင်ပညာရှင်၊အကြံပေး စသည့်တာဝန်များထမ်း‌ ဆောင်ပြီး ၁၉၉၅ မှ ကွယ်လွန်ချိန်အထိတိုင်အောင် မြန်မာစာအဖွဲ့အချိန်ပြည့်အဖွဲ့ဝင် အဖြစ်စာပေတာဝန်များကိုထမ်းဆောင်သွားခဲ့သည်။
အခြားလုပ်ဆောင်ချက်များအနေနှင့် နိုင်ငံတာ်ပရိယတ္တိသာသနာ့တက္ကသိုလ်၊ယဉ်ကျေးမှုတက္ကသိုလ်တည်ထောင်နိုင်ရေးတို့အတွက်ဆောင်ရွက်ရာတွင်ပါဝင်ခဲ့သည်။
ပညာရေး၊သာသနာရေး၊ပြန်ကြားရေး၊ယဉ်ကျေးမှု အစရှိသောဝန်ကြီးဋ္ဌာနများအတွက်လိုအပ်ပါကလဲ ကူညီဆောင်ရွက်ပေးခဲ့သည်။
စာပေနှင့်ဂီတနယ်ပယ် တက္ကသိုလ်မရောက်မီ စစ်ပြီးစ ဂျာနယ်၊ စာစောင်အချို့တွင် မောင်သာယာ အမည်ဖြင့် စတင်ကလောင်သွေးခဲ့သည်။
တက္ကသိုလ်ရောက်ပြီးနောက် တက္ကသိုလ် မြတ်စိုး အမည်ဖြင့်လည်းကောင်း၊ အမည်ရင်းဖြင့်လည်းကောင်း ချိုတေးသံ၊ ဂီတ ပဒေသာ၊ ရှုမဝ၊ မြဝတီ၊ ငွေတာရီ၊ ယဉ်ကျေးမှု စသည့်မဂ္ဂဇင်းများတွင် ဆောင်းပါး၊ ဝတ္ထု၊ ကဗျာ၊ ရသစာတမ်းများ ရေးသားခဲ့သည်။
အောင်စွာ ကလောင်ဖြင့် ကဗျာ များ လည်းရေးခဲ့သည်။
သူသည် စာပေနှင့်ယှဉ်လျက် ဂီတကို ဝါသနာအလျောက် လေ့လာခဲ့သည်။
၁၉၅၂ ခုနှစ် မှစ၍ စန္ဒရားနီနီ အပျော်တမ်းတူရိယာအဖွဲ့အတွက် သီချင်းများကို ပင်တိုင် ရေးသားခဲ့ရာ သံလွင်ဦး၊ သပြေညို၊ မိုးနဲ့စစ်သား၊ မေတ္တာကန်မွန်၊ အသည်းလမ်းကလေးမှာ လျှောက်လာပါ၊ ကြင်စဦး စသည့်သီချင်းများမှာ လူသိများခဲ့ သည်။
သုတေသနစာတမ်းများအဖြစ် ကုန်းဘောင်ခေတ် မဟာဂီတ(၁၉၆၈)၊ မြန်မာဂီတ ၁၉၂၀-၇၀(၁၉၇၀)၊ မြန်မာဂီတကို နိုင်ငံခြားဂီတ ထိုးဖောက်ဝင်ရောက်လာပုံ (၁၉၇၃)၊ Three Yodaya Songs Representing Thai Element In Myanmar Classical Music(၁၉၉၆) တို့ကို ဖတ်ကြားခဲ့သည်။
ထို့အပြင် မြန်မာစာညွန့်ပေါင်းကျမ်း (ပ၊ ဒု) (၁၉၉၂)၊ မြန်မာ့နိုင်ငံရေး စနစ်ပြောင်းကာလ ၁၉၆၂-၁၉၇၄ (ပ၊ ဒု၊ တ) (၁၉၉၃)၊ သဗ္ဗဂီတက္ကမ ပကာသနီကျမ်း (၁၉၉၃)၊ ဦးဂုဏ်ဘဏ်၏ မြန်မာ့ဂီတ အခြေခံ အတွဲ (၁၊ ၂) (၁၉၉၉-၂၀ဝ၁)၊ တေးရေး ပညာရှင်ကြီးများ၏ ခေတ်ဟောင်း တေးသီချင်းများ (အတွဲ ၁ မှ ၈) (၁၉၉၅-၂၀ဝ၆) တို့ကို တည်းဖြတ်ခဲ့သည်။
နိုင်ငံတော်မူ မဟာဂီတ (၂၀ဝ၅ ပုံနှိပ်မူ) ကိုလည်း ဦးဆောင်တည်းဖြတ်ခဲ့သည်။
ဂုဏ်ပြုမှုနှင့် ဆုတံဆိပ်များ မဟာဝိဇ္ဇာဘွဲ့ အတွက်ပြုစုတင်သွင်းခဲ့သော မြန်မာ့တေးဂီတ အနုစာပေသမိုင်း စာအုပ် အား ၂၀၀၁ ခုနှစ် တွင် ပုံနှိပ်ထုတ်ဝေခဲ့ရာ ထိုစာအုပ်ဖြင့် ၂၀၀၂ ခုနှစ် အတွက် အမျိုးသား စာပေဆု ရရှိခဲ့သည်။
၂၀၀၄ ခုနှစ် တွင် နိုင်ငံတော်က ဝိဇ္ဇာပညာ ထူးချွန်ဆု (ဒုတိယအဆင့်) ဆု၊ ၂၀၁၂ ခုနှစ်တွင် စာပေနှင့် ဂီတ၊ ဂီတနှင့်စာပေ စာအုပ်ဖြင့် ထွန်းဖောင်ဒေးရှင်း စာပေဆု နှင့် ၂၀၁၃ ခုနှစ် တွင် အမျိုးသားစာပေ တစ်သက်တာဆု ရရှိသည်။
၂၀၁၃ ခုနှစ်တွင် အမျိုးသားယဉ်ကျေးမှုနှင့် အနုပညာတက္ကသိုလ် (ရန်ကုန်) က ဂုဏ်ထူးဆောင် စာပေပါရဂူဘွဲ့ အပ်နှင်းသည်။
စာပေဗိမာန်မှ ထုတ်ဝေသည့် ၂၀၁၄ ခုနှစ်၊ ဒီဇင်ဘာလထုတ် အမျိုးသားစာပေ တစ်သက်တာဆု၊ အမျိုးသား စာပေဆုနှင့် စာပေဗိမာန် စာမူဆု လက်ကမ်းစာအုပ်မှ၂၀၂၀ ခုနှစ်လွတ်လပ်ရေးနေ့တွင်ဝိဇ္ဇာပညာထူးချွန်ဆု(ပထမအဆင့်)ကိုရရှိခဲ့သည်။
(၇၅)နှစ်မြောက်စိန်ရတုလွတ်လပ်ရေးနေ့ အထိမ်းအမှတ် အဖြစ် ၂၀၂၃ ခုနှစ် ဇန်နဝါရီလ ၄ရက်နေ့တွင် နိုင်ငံတော်က အလင်္ကာကျော်စွာဘွဲ့ ချီးမြှင့်အပ်နှင်းသည်။
ဘဝနိဂုံး သူသည် ၂၀၂၄ ခုနှစ် ဩဂုတ် လ ၂၃ ရက် တွင် လူကြီးရောဂါဖြင့် ကွယ်လွန်သည်။
ပြည်ခရိုင် သည် ပဲခူးတိုင်းဒေသကြီးအတွင်းရှိ ခရိုင်တစ်ခုဖြစ်သည်။
ခရိုင်ရုံးစိုက်ရာမြို့မှာ ပြည်မြို့ ဖြစ်သည်။
ပြည်ခရိုင်တွင်းရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၉၁၀,၉၇၄ ယောက် ဖြစ်သည်။
မြန်မာနိုင်ငံ၏ကူးသန်းရောင်းဝယ်ရေးပြုလုပ်ရာတွင်အလွန်အရေးပါသည့်မြို့ကြီးတစ်မြို့ဖြစ်သည်။
မြို့နယ်နှင့် မြို့များ thumb|ပြည်ခရိုင်။
မြို့နယ်များ ပြည်ခရိုင်တွင် ပါဝင်သည့် မြို့နယ်များနှင့် မြို့များမှာ အောက်ပါအတိုင်းဖြစ်သည်။
ပြည်မြို့နယ် ပြည်မြို့ ပေါင်းတလည်မြို့ ဝက်ထီးကန်မြို့ မှော်ဇာမြို့ ပေါက်ခေါင်းမြို့နယ် ပေါက်ခေါင်းမြို့ ရွှေတောင်မြို့နယ် ရွှေတောင်မြို့ ကျီးသဲမြို့ ပန်းတောင်းမြို့နယ် ပန်းတောင်းမြို့ ဥသျှစ်ပင်မြို့ ဆင်တဲမြို့ ထုံးဘိုမြို့ ၂၀၂၂ခုနှစ် ဧပြီလ (၃၀)ရက်နေ့တွင် ပြည်ခရိုင်မှ သဲကုန်းမြို့နယ်နှင့် ပေါင်းတည်မြို့နယ်တို့ကိုခွဲထုတ်ကာ နတ်တလင်းခရိုင်အတွင်းသို့ ပြောင်းလဲဖွဲ့စည်းခဲ့သည်။
ပဲခူးခရိုင် သည် ပဲခူးတိုင်းဒေသကြီးအတွင်းရှိ ခရိုင်တစ်ခုဖြစ်သည်။
ခရိုင်ရုံးစိုက်ရာမြို့မှာ ပဲခူးမြို့ ဖြစ်သည်။
ပဲခူးခရိုင်တွင်းရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၁,၇၆၈,၃၃၅ ယောက် ဖြစ်သည်။
မြို့နယ်နှင့် မြို့များ thumb|ပဲခူးခရိုင်မြို့နယ်များ ပဲခူးခရိုင်တွင်းရှိ မြို့နယ်များနှင့် မြို့များမှာ အောက်ပါအတိုင်းဖြစ်သည်။
ပဲခူးမြို့နယ် ပဲခူးမြို့ သနပ်ပင်မြို့နယ် သနပ်ပင်မြို့ ကဝမြို့နယ် ကဝမြို့ ဝေါမြို့နယ် ဝေါမြို့ ၂၀၂၂ခုနှစ် ဧပြီလ (၃၀) ရက်​နေ့တွင် ပဲခူးခရိုင်မှ ညောင်လေးပင်၊ ကျောက်တံခါး၊ ဒိုက်ဦး၊ ရွှေကျင်မြို့နယ်များကို ခွဲထုတ်ကာညောင်လေးပင်ခရိုင်အတွင်းသို့ ​ပြောင်းလဲဖွဲ့စည်းခဲ့သည်။
တောင်ငူခရိုင် သည် ပဲခူးတိုင်းဒေသကြီးအတွင်းရှိ ခရိုင်တစ်ခုဖြစ်သည်။
ခရိုင်ရုံးစိုက်ရာမြို့မှာ တောင်ငူမြို့ ဖြစ်သည်။
တောင်ငူခရိုင်တွင်းရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၁,၁၂၂,၆၇၉ ယောက် ဖြစ်သည်။
မြို့နယ်နှင့် မြို့များ thumb|တောင်ငူခရိုင်မြို့နယ်များ တောင်ငူခရိုင်တွင်းရှိ မြို့နယ်များမှာ အောက်ပါအတိုင်းဖြစ်သည်။
တောင်ငူမြို့နယ် တောင်ငူမြို့ ကေတုမတီမြို့ ရေတာရှည်မြို့နယ် ရေတာရှည်မြို့ ရေနီမြို့ မြို့လှမြို့ ဆွာမြို့ ဖြူးမြို့နယ် ဖြူးမြို့ ဇေယျဝတီမြို့ ကညွတ်ကွင်းမြို့ အုတ်တွင်းမြို့နယ် အုတ်တွင်းမြို့ ကျွဲပွဲမြို့ ထန်းတပင်မြို့နယ် ထန်းတပင်မြို့ ၂၀၂၂ခုနှစ် ဧပြီလ (၃၀)ရက်နေ့တွင် ကျောက်ကြီးမြို့နယ်အား ညောင်လေးပင်ခရိုင်အတွင်းသို့ ပြောင်းလဲဖွဲ့စည်းခဲ့သည်။
ဖျာပုံခရိုင် သည် ဧရာဝတီတိုင်းဒေသကြီးအတွင်းရှိ ခရိုင်တစ်ခုဖြစ်သည်။
ခရိုင်ရုံးစိုက်ရာမြို့မှာ ဖျာပုံမြို့ ဖြစ်သည်။
ဖျာပုံခရိုင်တွင်းရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၁,၀၃၁,၃၁၀ ယောက် ဖြစ်သည်။
မြို့နယ်နှင့်မြို့များ thumb|ဖျာပုံခရိုင်မြို့နယ်များ ဖျာပုံခရိုင်တွင်းရှိ မြို့နယ်များနှင့် မြို့များမှာ အောက်ပါအတိုင်းဖြစ်သည်။
ဖျာပုံမြို့နယ် ဖျာပုံမြို့ ကျိုက်လတ်မြို့နယ် ကျိုက်လတ်မြို့ ဒေးဒရဲမြို့နယ် ဒေးဒရဲမြို့ ဘိုကလေးမြို့နယ် ဘိုကလေးမြို့ အမာမြို့ ကိုးကား Category:မြန်မာနိုင်ငံရှိခရိုင်များ Category:ဧရာဝတီတိုင်းဒေသကြီး။
လပွတ္တာခရိုင် သည် ဧရာဝတီတိုင်းဒေသကြီးအတွင်းရှိ ခရိုင်တစ်ခုဖြစ်သည်။
ခရိုင်ရုံးစိုက်ရာမြို့မှာ လပွတ္တာမြို့ ဖြစ်သည်။
၂၀၀၈ ခုနှစ် နာဂစ်မုန်တိုင်း တိုက်ခတ်ပြီးနောက်တွင်မှ လပွတ္တာခရိုင် အဖြစ် အသစ်ဖွဲ့စည်းခဲ့ခြင်း ဖြစ်သည်။
လပွတ္တာခရိုင်တွင်းရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၆၂၅,၈၉၀ ယောက် ဖြစ်သည်။
မြို့နယ်နှင့်မြို့များ thumb|လပွတ္တာခရိုင်မြို့နယ်များ လပွတ္တာခရိုင်တွင်းရှိ မြို့နယ်များနှင့် မြို့များမှာ အောက်ပါအတိုင်းဖြစ်သည်။
လပွတ္တာမြို့နယ် လပွတ္တာမြို့ ပြင်စလူမြို့ မော်လမြိုင်ကျွန်းမြို့နယ် မော်လမြိုင်ကျွန်းမြို့ ကိုးကား Category:မြန်မာနိုင်ငံရှိခရိုင်များ Category:ဧရာဝတီတိုင်းဒေသကြီး။
ကလက်ရှ် အော့ဖ် ကလန် ( ) သည် ၂၀၁၂ ခုနှစ်တွင် စူပါဆဲလ် မှ ထုတ်လုပ်ဖြန့်ချိခဲ့သော မိုဘိုင်းလ် ဗွီဒီယိုဂိမ်းတစ်ခု ဖြစ်သည်။
အိုင်အိုအက်စ် အတွက် ၂၀၁၂ ခုနှစ် ဩဂုတ် ၂ ရက်တွင် ဖြန့်ချိခဲ့သည်။
အန်းဒရွိုက်အတွက် ကနေဒါနှင့် ဖင်လန်နိုင်ငံများတွင် ၂၀၁၃ ခုနှစ် စက်တင်ဘာလ ၃၀ ရက်နေ့တွင် ဖြန့်ချိခဲ့ကာ ၂၀၁၃ ခုနှစ် အောက်တိုဘာလ ၇ ရက်နေ့တွင် ဂူဂယ်ပလေး မှတဆင့် တကမ္ဘာလုံးသို့ ဖြန့်ချိခဲ့သည်။
ဂိမ်းကစားမှုပုံစံ Clash of Clans သည် အွန်လိုင်းပေါ်တွင် လူအမြောက်အမြားဖြင့် ကစားရသော ဂိမ်းဖြစ်သည်။
အုပ်စုဖွဲ့ခြင်း၊ စစ်သည်များ ထုတ်လုပ်ခြင်း၊ အခြားကစားသူများကို တိုက်ခိုက်ကာ ရွှေနှင့် elixir များအား ရယူခြင်း၊ အခြားကစားသူများမှ လာရောက်တိုက်ခိုက်မှုကို ခုခံရန် ခံစစ်များ တည်ဆောက်ခြင်း စသည်တို့ ပါဝင်သည်။
ဂိမ်းထဲတွင် တစ်ဦးတည်း တိုက်ခိုက်ဆော့ကစားနိုင်သည့် နတ်ဆိုးကလေးများ၏ရွာများကို လိုက်လံတိုက်ခိုက်ရသော တိုက်ပွဲစဉ်လည်း ပါဝင်သည်။
စစ်သည်များ စစ်သည်များအား အဆင့် ၁၊ အဆင့် ၂၊ အဆင့် ၃၊ Dark Elixir စစ်သည်များနှင့် သူရဲကောင်းများ (Heroes) ဟူ၍ ခွဲခြားနိုင်သည်။
အဆင့် #၁ - လူရိုင်းများ (Barbarians)၊ မြားသမားများ (Archers) နှင့် နတ်ဆိုးများ (Goblins) တို့ ပါဝင်သည်။
အဆင့် #၂ - ဧရာမ လူသန်ကြီးများ (Giants)၊ တံတိုင်းဖြိုသူများ (Wall Breakers) (ဗုံးများသယ်ဆောင်ထားသည့် အရိုးစုများ)၊ မီးပုံးပျံများ (Balloons) (မီးပုံးပျံပေါ်တွင် Wall Breakers များမှ ဗုံးများ ပစ်ချတိုက်ခိုက်သည်)၊ နှင့် မှော်ဆရာများ (Wizards) ပါဝင်သည်။
အဆင့် #၃ - နဂါးများ (Dragons)၊ ကုသပေးသူများ (Healers) နှင့် P.E.K.K.A (မည်သူမည်ဝါဖြစ်ကြောင်း အတိအကျမသိရသည့် ထူထပ်သော ချပ်ဝတ်တန်ဆာဝတ်ဆင်ထားသည့် ဓားကိုင် စစ်သည်) များ ပါဝင်သည်။
Dark Elixir စစ်သည် - လက်ပါးစေများ (Minions) (ပျံသန်းနေသည့် မှင်စာများ)၊ ဝက်ထီးစီးသူများ (Hog Riders)၊ Valkyries၊ အသက်ဝင်နေသော ရွံရုပ်ကြီးများ (Golems)၊ စုန်းမများ (Witches) နှင့် မီးလောင်နေသည့် အမဲလိုက်ခွေးများ (Lava Hounds) စသည်တို့ ပါဝင်သည်။
ဤစစ်သည်များ ထုတ်လုပ်ရန် "dark elixir" လိုအပ်ကာ လယ်ဗယ်အဆင့်မြင့်သို့ ရောက်ရှိမှ ရရှိနိုင်သည်။
ယင်းစစ်သည်တို့ကို "dark barracks" မှတဆင့် ထုတ်လုပ်ရသည်။
သူရဲကောင်းများ - လူရိုင်းဘုရင် (Barbarian King) နှင့် မြားပစ်ဘုရင်မ (Archer Queen) တို့ ပါဝင်သည်။
သူရဲကောင်းဟီးရိုးများမှာ မသေဆုံးနိုင်သူများဖြစ်ပြီး တစ်ခါသာ လေ့ကျင့်ထုတ်လုပ်ရန် လိုသည်။
ယင်းတို့အား အဆင့်မြှင့်တင်ရန်အတွက် dark elixir လိုအပ်သည်။
အဆောက်အအုံများ 240px|Clash of Clans၏ ဂိမ်းကစားမှုပုံစံ။
ရွှေနှင့် elixir များရရှိနိုင်ရန်အတွက် ကစားသူသည် ရွှေသတ္တုတွင်းများ၊ ရွှေသိုလှောင်ရုံများ၊ elixir ထုတ်လုပ်သည့် အဆောက်အအုံ (elixir collectors) နှင့် elixir သိုလှောင်ရုံများကို ဆောက်လုပ်ရသည်။
Elixir ကို စစ်သည် ထုတ်လုပ်ရန်၊ ဓာတ်ခွဲခန်းတွင် စစ်သည်များ အဆင့်မြှင့်တင်ရန်အတွက် သုတေသနများ ပြုလုပ်ရန်၊ အချို့အဆောက်အအုံများအား အဆင့်မြှင့်တင်ရန် စသည်တို့တွင် အသုံးပြုသည်။
ရွှေကို ခံစစ်အဆောက်အအုံများ ဆောက်လုပ်ရန်၊ မြို့တော်ခန်းမအား အဆင့်မြှင့်ရန် စသည်တို့တွင် အသုံးပြုသည်။
လယ်ဗယ်အဆင့်မြင့်လာပါက dark elixir ကို ရရှိလာသည်။
dark elixir ကို စုဆောင်းရန်အတွက် dark elixir drill နှင့် dark elixir သိုလှောင်ရုံတို့ကို ဆောက်လုပ်ရသည်။
ကစားသူ၏ ရွာကို ခုခံကာကွယ်ရန်အတွက် အမြောက်များ၊ စိန်ပြောင်းမော်တာများ၊ ဗုံးများ၊ ထောင်ခြောက်များ၊ မြားပစ်မျှော်စင်များ၊ မှော်ဆရာမျှော်စင်များ ကို ဆောက်လုပ်နိုင်သည်။
မြို့တော်ခန်းမ အဆင့်မြင့်လာသည်နှင့်အမျှ အဆင့်မြှင့်တင်နိုင်သည့် တံတိုင်းများကိုလည်း ဆောက်လုပ်နိုင်သည်။
ဂိုဏ်းအဖွဲ့ စစ်ပွဲများ (Clan Wars) Clan ဟူသည် ကစားသူများ ပူးပေါင်းထူထောင်နိုင်သည့် ဂိုဏ်းများ ဖြစ်သည်။
Clan Castle အဆောက်အအုံအား ဆောက်လုပ်ပြီးစီးသည့် ကစားသူသည် ကလန်များသို့ ဝင်ရောက်နိုင်သည်။
ကလန်များအတွင်း စစ်သည်များ လှူဒါန်းနိုင်ခြင်း၊ ကလန်တွင်းရှိ ကစားသူများ အချင်းချင်း စာဖြင့် စကားပြောဆိုနိုင်ခြင်းများ ပြုလုပ်နိုင်သည်။
Clash of Clans ၏ အဓိကဂိမ်းကစားမှုပုံစံဖြစ်သည့် Clan War သည် ကလန်တစ်ခုနှင့် တစ်ခု ယှဉ်ပြိုင်တိုက်ခိုက်ရခြင်း ဖြစ်သည်။
ကလန်ခေါင်းဆောင် (Clan leader) နှင့် တွဲဖက်ခေါင်းဆောင် (co-leader) တို့မှ စစ်ပွဲကို စတင်နိုင်သည်။
စစ်ပွဲကြေညာပြီးပါက "preparation day" ဟုခေါ်သည့် ပြင်ဆင်ချိန် တစ်ရက်နှင့် "war day" ဟုခေါ်သည့် တိုက်ပွဲရက် တစ်ရက် ရရှိသည်။
ကစားသူတစ်ယောက်သည် အခြားတစ်ဖက်ကလန်မှ ကစားသူတစ်ယောက်အား တိုက်ခိုက်ရာတွင် တစ်ဖက်ရွာအား ဖျက်ဆီးနိုင်မှု အခြေအနေပေါ်မူတည်၍ ကြယ်ပွင့်များ ရရှိသည်။
ကစားသူတစ်ယောက်သည် နှစ်ကြိမ် တိုက်ခိုက်နိုင်ရန် အခွင့်အရေးရှိသည်။
ကြယ်ပွင့်အများဆုံးရရှိသည့် ကလန်အား အောင်နိုင်သူအဖြစ် သတ်မှတ်သည်။
စစ်ပွဲအနိုင်ရရှိပါက တိုက်ခိုက်ကစားသူအတွက် အပိုဆု ရွှေ၊ elixir နှင့် dark elixir များရရှိသည်။
ကျောက်မျက်များ (Gems) ရွှေနှင့် elixir တို့အပြင် ဂိမ်းထဲတွင် gems များကို ငွေကြေးအဖြစ် အသုံးပြုနိုင်သည်။
သမိုင်းမှတ်တိုင်များ ရောက်ရှိခြင်း၊ သတ်မှတ်ထားသော အောင်မြင်မှုများရရှိခြင်း၊ မိမိရွာနယ်နမိတ်အတွင်းရှိ အတားအဆီးများကို ရှင်းလင်းခြင်း စသည်တို့ဖြင့် Gems များကို ရရှိနိုင်သည်။
သို့သော် gems များကို ရရှိနိုင်မည့် အဓိကနည်းလမ်းမှာ ပြင်ပငွေကြေးဖြင့် ဝယ်ယူအသုံးပြုနိုင်ခြင်း ဖြစ်သည်။
Gems များကို စစ်သည်များ အလျင်အမြန်ထုတ်လုပ်ရန်၊ အဆင့်မြှင့်ဆောက်လုပ်မှုများ အမြန်ပြီးစီးရန် စသည်တို့တွင်လည်း အသုံးပြုနိုင်သည်။
ကိုးကား ပြင်ပလင့်ခ်များ တရားဝင် အင်တာနက် စာမျက်နှာ ကဏ္ဍ:၂၀၁၂ ခုနှစ် ဗွီဒီယိုဂိမ်းများ ကဏ္ဍ:အန်းဒရွိုက်ဂိမ်းများ ကဏ္ဍ:အိုင်အိုအက်စ် ဂိမ်းများ ကဏ္ဍ:အခမဲ့ကစားနိုင်သော ဗွီဒီယိုဂိမ်းများ။
ဥရောပတိုက်နှင့် မြေထဲပင်လယ်နိုင်ငံများတွင် ပေါ်ရောက်သော ပင်ရုံမျိုးဖြစ်၍ အမြင့် လေးပေအထိ မြင့်သော အပင်မျိုးဖြစ်သည်။
အပြာရောင် အပွင့်များပွင့်ရာ တစ်ရက်သာ ခံသည်။
အင်္ဂလန်နိုင်ငံ၊ မြေဖြူရှိသော ဒေသများ၌ အလေ့ကျ ပေါက်သည်။
အမြစ်မှာ တုတ်ခိုင်ထွားကျိုင်း၍ ထိုအမြစ်ဥကို အခြောက်လှန်းကာ ကြိတ်လှော်၍ ကော်ဖီနှင့် ရောစပ်သုံးစွဲလေ့ရှိသည်။
အရွက်များကို အစိမ်းစားသုံး ကြသည်။
လှသမိန် ၏ ဗဟုသုတစွယ်စုံ ကိုးကား ကဏ္ဍ:ဆေးဖက်ဝင် အပင်များ ကဏ္ဍ:အရွက် ဟင်းသီးဟင်းရွက်ပင်များ ကဏ္ဍ:သီးနှံများ။
link=https://en.wikipedia.org/wiki/File:Arvid_Liljelund_-_Man_Singing_Hymn_-_A_I_187_-_Finnish_National_Gallery.jpg|In Christianity, church congregations often sing hymns together as part of their worship (Pictured: worshippers at Uffington Parish Church in England, 1944) thumb|Hymns are often accompanied by organ music ချီးမွမ်းသီချင်း ဆိုသည်မှာ ခရစ်ယာန် ဘုရားသခင်ကို ချီးကျူးပူဇော်သော သီချင်းကဗျာမျိုး ဖြစ်သည်။
ဟီဘရူဆာလမ်ကျမ်းတွင် ချီးမွမ်းသီချင်းများပါရှိသည်။
ဂရိစာပေတွင် ဟိုမာ၏ ချီးမွမ်းသီချင်းများ ပါရှိသည်။
အလယ်ခေတ် လက်တင် သီချင်းများသည် ဥရောပကဗျာများကို တိုးတက်စေခဲ့သည်။
အင်္ဂလိပ် ဓမ္မသီချင်းဆရာ ချာလ်ဝက်စလေ (၁၇၀၇ - ၁၇၈၈)သည် သီချင်းပုဒ်ရေ ၆၅၀၀ ခန့် ရေးခဲ့သည်ဟုဆိုသည်။
thumbnail|ချိပ်ဆေး ချိပ်မှာ လက်စီဖာလက်ကာ ခေါ် အင်းဆက်ပိုးမှ ရရှိသော အစေးဖြစ်သည်။
ချိပ်ပိုးများသည် ဘေးအန္တရာယ် အသွယ်သွယ်တို့ကို ကာကွယ်ရန်အလို့ငှာ မိမိတို့ကိုယ်ကို အစေးတစ်မျိုး ထုတ်လုပ်၍ ဖုံးအုပ်၏။
ထိုအစေးမှာ ချိပ်ဖြစ်သည်။
ထိုချိပ်ကို အလိုရှိကြသဖြင့် ထိုပိုးတို့ကို အမြောက်အမြား မွေးမြူကြသည်။
thumbnail လက်စီဖာလက်ကာပိုးမျိုးကို ဥရောပတိုက်မှအပ မြောက်နှင့် တောင်အမေရိကတိုက်၊ ဩစတြေးလီးယားတိုက်၊ အာရှတိုက်နှင့် အာဖရိကတိုက်များတွင် တွေ့နိုင်သည်။
အာရှတိုက်၌ ဖော်မိုးဆားကျွန်း၊ နီပေါနိုင်ငံ၊ သီဟိုဠ်ကျွန်းနှင့် ဂျားဗားကျွန်းများတွင် တွေ့နိုင်သည်။
အိန္ဒိယနိုင်ငံနှင့် မြန်မာနိုင်ငံတို့သည် ကမ္ဘာပေါ်၌ ချိပ် အဓိကထွက်သော နိုင်ငံများ ဖြစ်ကြသည်။
မြန်မာနိုင်ငံ၌ သစ်တောခရိုင်ပေါင်း ၇ ခု ရှိသည့်အနက် သစ်တောခရိုင် ၄ ခု၌ ချိပ်ထွက်သည်။
ယင်းတို့မှာ မြစ်ဝကျွန်းပေါ် သစ်တောခရိုင်၊ မြောက်ဘက်သစ်တောခရိုင်၊ အလယ်သစ်တောခရိုင်နှင့် ချင်းတွင်းသစ်တောခရိုင်များ ဖြစ်သည်။
မြစ်ဝကျွန်းပေါ် သစ်တာခရိုင်၌ သရက်နှင့် ဟင်္သာတခရိုင်များ၊ မြောက်ဘက် သစ်တောခရိုင်တွင် ကသာ၊ ဗန်းမော်နှင့် မန်စီနယ်များ၊ အလယ်သစ်တောခရိုင်တွင် မေမြို့နယ်၊ ချင်းတွင်းသစ်တောခရိုင်တွင် အထက်ချင်းတွင်း၊ ယော၊ မင်းဘူး၊ မြစ်သား၊ မြို့နယ်များနှင့် မူးမြစ်ဝှမ်းဟူသည်တို့တွင် ချိပ်ထွက်သည်။
ယင်းတို့အပြင် မြန်မာနိုင်ငံ၌ ချိပ်အများဆုံးထွက်သောဒေသမှာ ရှမ်းပြည်နယ်ဖြစ်သည်။
မြန်မာနိုင်ငံမှထွက်သော ချိပ် ရာခိုင်နှုန်း ၇ဝ မျှလောက်ကို ရှမ်းပြည်နယ်မှ ရရှိသည်။